
       บันทึกรายงานการประชุมสภาองค์การบริหารส่วนตำบลกะหรอ
สมัยสามัญ   สมัยที่ 2   ประจำปี   2560  
วันอังคารที่   16   พฤษภาคม  พ.ศ. 2560   เวลา  13.30 น.
ณ  ห้องประชุมสภาองค์การบริหารส่วนตำบลกะหรอ
.............................................................

เริ่มประชุมเวลา     13.30  น.
เรื่องก่อนระเบียบวาระการประชุม
	นางสุชาดา  ทองคงแก้ว

(เลขานุการสภาฯ)
	เรียนท่านประธานสภาองค์การบริหารส่วนตำบลกะหรอ  ท่านนายกองค์การบริหารส่วนตำบลกะหรอ   คณะผู้บริหาร  สมาชิกสภาองค์การบริหารส่วนตำบลกะหรอ    ท่านกำนัน ท่านประชาคมหมู่บ้าน  และผู้เข้าร่วมประชุมทุกท่าน  สำหรับวันนี้เป็นการประชุมสภา  สมัยสามัญ   สมัยที่  2   ประจำปี   2560     ขณะนี้มีสมาชิกสภาองค์การบริหารส่วนตำบลกะหรอ   มาลงชื่อจำนวน  17  ท่าน ถือว่าครบองค์ประชุม  ขอเรียนเชิญท่านประธานสภาองค์การบริหารส่วนตำบลกะหรอ
ได้จุดธูป -  เทียน  บูชาพระรัตนตรัยต่อไป      เชิญค่ะ


	นายสานนท์  หีดเสน
    (ประธานสภาฯ)

	(จุดธูป  - เทียน  บูชาพระรัตนตรัย)


	นางสุชาดา  ทองคงแก้ว

(เลขานุการสภาฯ)
	เรียนท่านประธานสภาองค์การบริหารส่วนตำบลกะหรอ  ก่อนการประชุม  สภาองค์การบริหารส่วนตำบลกะหรอ  ดิฉันขออ่านประกาศองค์การบริหาร  ส่วนตำบลกะหรอ  เรื่องเรียก ประชุมสภาองค์การบริหารส่วนตำบลกะหรอ  สมัยสามัญ     สมัยที่ 2  ประจำปี  2560  ตามที่สภาองค์การบริหารส่วนตำบลกะหรอ   ได้กำหนดสมัยประชุมสามัญ สมัยที่2  ประจำปี  พ.ศ. 2560   เริ่มตั้งแต่  วันที่  5  กุมภาพันธ์  2560  เป็นต้นไป  มีกำหนด  15  วัน   ตามมติที่ประชุมสภาองค์การบริหารส่วนตำบลกะหรอ  ในคราวประชุมสภาองค์การบริหารส่วนตำบล  สมัยสามัญ  สมัยแรก  ประจำปี  2560  เมื่อวันที่  23  กุมภาพันธ์  2560 นั้น

ฉะนั้น อาศัยอำนาจตามความในมาตรา  55  แห่งพระราชบัญญัติ สภาตำบลและองค์การบริหารส่วนตำบล  พ.ศ.  2537   (แก้ไขเพิ่มเติมถึงฉบับที่ 5  พ.ศ. 2546 )  ประกอบกับข้อ  36  แห่งระเบียบกระทรวง
มหาดไทย  ว่าด้วยการประชุมสภาท้องถิ่น  พ.ศ. 2547  จึงประกาศ เรียกประชุม  สภาองค์การบริหารส่วนตำบลกะหรอ  สมัยสามัญ  สมัยที่  2  ประจำปี  พ.ศ.  2560  ตั้งแต่วันที่  5  พฤษภาคม  2560  เป็นต้นไป   มีกำหนด  15  วัน จึงประกาศให้ทราบโดยทั่วกัน  ประกาศ  ณ  วันที่  25  ตุลาคม  2559   ลงชื่อนายสานนท์  หีดเสน  ประธานสภาองค์การบริหารส่วนตำบลกะหรอ  ในโอกาสนี้  จึงขอเรียนเชิญท่านประธานสภาองค์การบริหารส่วนตำบลกะหรอ   ได้ดำเนินการประชุมตามระเบียบวาระต่อไป  เชิญค่ะ


	นายสานนท์  หีดเสน
    (ประธานสภาฯ)

	ขอสวัสดีครับ   ทุกท่าน  คณะผู้บริหาร  สมาชิกผู้ทรงเกียรติ  ท่าน
นายก     ท่านกำนัน  ท่านประชาคมหมู่บ้าน   และผู้เข้าร่วมประชุมทุก
ท่าน ครับ ตามที่ท่านเลขานุการสภาได้นำเรียน  แจ้งให้ทุกท่านได้
รับทราบนะครับ   สำหรับวันนี้เป็นการประชุมสมัยสามัญ  สมัยที่ 2  
ประจำปี   2560   ครับสำหรับวันนี้มีระเบียบวาระการประชุม  ดังนี้
ครับ

ระเบียบวาระที่  1
เรื่องที่ประธานแจ้งให้ที่ประชุมทราบ
ระเบียบวาระที่  2
เรื่องรับรองรายงานการประชุมสภาองค์การบริหารส่วนตำบลกะหรอ 
 สมัยสามัญ   สมัยแรก   ประจำปี  พ.ศ.2560  เมื่อวันที่  23 กุมภาพันธ์   2560
ระเบียบวาระที่  3
เรื่องเพื่อพิจารณา
พิจารณาอนุมัติแก้ไขคำชี้แจงงบประมาณรายจ่ายประจำปีงบประมาณ พ.ศ. 2560 
· โครงการขยายท่อเมนประปา  หมู่ที่ 2

· โครงการบุกเบิกถนนสายชัยยัณอุทิศ  หมู่ที่  7

· โครงการบุกเบิกถนนสายปลักหีบ –  ในโคร๊ะ
ระเบียบวาระที่  4
 เรื่องอื่น ๆ
· รายงานการติดตามและประเมินผลแผนพัฒนา  ประจำปี
งบประมาณ   2560



	ระเบียบวาระที่  1
	เรื่องที่ประธานแจ้งให้ที่ประชุมทราบ

	นายสานนท์  หีดเสน
    (ประธานสภาฯ)

	- ทาง อบต.กะหรอ กำหนดจัดฝึกอบรมโครงการ  “อบรมพัฒนาคุณภาพชีวิตกลุ่มสตรี” ฝึกอบรมให้ความรู้เกี่ยวกับการจัดทำดอกไม้จันทน์  เพื่อเป็นการเตรียมการสนับสนุนอำเภอในการจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช  ให้เป็นไปอย่างสมพระเกียรติ เพื่อแสดงถึงความจงรักภักดีต่อพระบาทสมเด็จพระปรมินทรมหาภูมิพลอดุลยเดช  ณ  อบต.กะหรอ  หมู่ที่  4    จึงขอเรียนเชิญท่านและประชาชนในพื้นที่  เข้าร่วมการฝึกอบรมดังกล่าว  โดยจะแจ้งวัน   เวลา  การฝึกอบรมให้ทราบในเวลาต่อไป
- เมื่อวันที่  24 - 25  เมษายน  2560  ที่ผ่านมา มีการเข้าโครงการฝึกอบรมเชิงปฏิบัติการ (work shop) ประธานสภา  รองประธานสภา  เลขานุการสภา  และเจ้าหน้าที่ผู้รับผิดชอบด้านงานกิจการสภา ของ  อบต. เรื่องกฎหมาย  ระเบียบ  และหนังสือสั่งการ  เกี่ยวกับการปฏิบัติงานด้านกิจการสภาของ อบต.  นะครับ



	ระเบียบวาระที่ 2  
	เรื่องรับรองรายงานการประชุมสมัยสามัญ  สมัยแรก  ประจำปี  พ.ศ. 2560  เมื่อวันที่  23กุมภาพันธ์  2560



	นายสานนท์  หีดเสน
    (ประธานสภาฯ)

	ครับ สำหรับรายงานการประชุมทุกท่านได้รับไปแล้วนะครับ  ผมขอเวลาท่านสมาชิกดูรายละเอียดจากเอกสารประมาณ  5 นาทีเพื่อทำความเข้าใจนะครับ    เชิญครับ
ครับ  สมาชิกทุกท่านคงเข้าใจในเอกสารแล้วนะครับ  ไม่ทราบว่ามีสมาชิกท่านใด   ต้องการแก้ไข  เปลี่ยนแปลง  หรือ เพิ่มเติม  ข้อความใดบ้าง  เชิญได้ครับ มีหรือไม่ครับ  ถ้าไม่มี  ถือว่าที่ประชุมรับรองรายงานการประชุม  นะครับ


	มติที่ประชุม
	รับรองรายงานการประชุม  สมัยสามัญ  สมัยแรก   ประจำปี  พ.ศ. 2560 เมื่อวันที่  23  กุมภาพันธ์  2560



	ระเบียบวาระที่  3  
	เรื่องเพื่อพิจารณา

	นายสานนท์  หีดเสน
    (ประธานสภาฯ)

	พิจารณาอนุมัติแก้ไขคำชี้แจงงบประมาณรายจ่ายประจำปีงบประมาณ  พ.ศ. 2560

-  โครงการขยายท่อเมนประปา  หมู่ที่ 2
ดูรายละเอียดในเอกสารบันทึกข้อความของกองช่าง  ลงวันที่  13  มีนาคม  2560 ซึ่งมีรายละเอียดดังนี้

เรื่องเดิม

ตามข้อบัญญัติงบประมาณรายจ่ายประจำปีงบประมาณ  พ.ศ. 2560  แผนงานการพาณิชย์   งานกิจการประปา  งบลงทุน  ค่าที่ดินและสิ่งก่อสร้าง  ค่าก่อสร้างสิ่งสาธารณูปโภค  หน้าที่  2/2  รายการที่ 1 โครงการขยายท่อเมนระบบประปา หมู่ที่ 2 บ้านท้ายทุ่ง  
- โครงการขยายท่อเมนประปา หมู่ที่ 2 บริเวณถนนสายตลาดจันทร์ บ้านนายแตว – นายนิด โดยดำเนินการขยายท่อเมนโดยต่อจากท่อเมนเดิมโดยใช้ท่อ พีวีซี ขนาด 2 นิ้ว ชั้น 8.5 ระยะทาง 2,100 เมตร 
- ท่อ พีวีซี ขนาด 2 นิ้ว ชั้น 8.5 ชนิดบานปลาย
จำนวน  525 ท่อน 
- สามทาง ขนาด 2 นิ้ว ลด ½ นิ้ว พีวีซี
จำนวน    18  ตัว
- ฝาอุด ขนาด 2 นิ้ว พีวีซี


จำนวน      1  ตัว
- ข้อต่อฉาก พีวีซี ขนาด 2 นิ้ว

จำนวน      4  ตัว
- ประตูน้ำ พีวีซี ขนาด 2 นิ้ว พร้อมบ่อครอบ จำนวน      1  รายการ
- ท่อ พีวีซี ขนาด 1/2 นิ้ว ชั้น 8.5 
จำนวน      5  ท่อน 
- ฝาอุด ขนาด 1/2 นิ้ว พีวีซี

จำนวน    18  ตัว
- น้ำยาประสานท่อ ขนาด 250 กรัม 
จำนวน      4  กระป๋อง
- งานดันลดถนนคอนกรีต


จำนวน      3  จุด
- ป้ายประชาสัมพันธ์โครงการแบบชั่วคราว
จำนวน      1  ป้าย
(ตามรายละเอียดแบบแปลนของ อบต.กะหรอ) (ปรากฏในแผนพัฒนาสามปี ปี 2560 หน้า 199) ตั้งไว้ 155,400.-บาท  
2. ข้อเท็จจริง

ข้อบัญญัติงบประมาณรายจ่ายประจำปีงบประมาณ  พ.ศ. 2560  แผนงานการพาณิชย์   
งานกิจการประปา  งบลงทุน ค่าที่ดินและสิ่งก่อสร้าง ค่าก่อสร้างสิ่งสาธารณูปโภค หน้าที่  2/2 รายการที่ 1  
โครงการขยายท่อเมนระบบประปา หมู่ที่ 2 บ้านท้ายทุ่ง  
- โครงการขยายท่อเมนประปา หมู่ที่ 2 บริเวณถนนสายตลาดจันทร์ บ้านนายแตว – นายนิด โดยดำเนินการขยายท่อเมนโดยต่อจากท่อเมนเดิมโดยใช้ท่อ พีวีซี ขนาด 2 นิ้ว ชั้น 8.5 ระยะทาง 2,100 เมตร 
- ท่อ พีวีซี ขนาด 2 นิ้ว ชั้น 8.5 ชนิดบานปลาย จำนวน  525 ท่อน 
- สามทาง ขนาด 2 นิ้ว ลด ½ นิ้ว พีวีซี
จำนวน    18  ตัว
- ฝาอุด ขนาด 2 นิ้ว พีวีซี


จำนวน      1  ตัว
- ข้อต่อฉาก พีวีซี ขนาด 2 นิ้ว

จำนวน      4  ตัว
- ประตูน้ำ พีวีซี ขนาด 2 นิ้ว พร้อมบ่อครอบ จำนวน      1  รายการ
- ท่อ พีวีซี ขนาด 1/2 นิ้ว ชั้น 8.5 
จำนวน      5  ท่อน 
- ฝาอุด ขนาด 1/2 นิ้ว พีวีซี

จำนวน    18  ตัว
- น้ำยาประสานท่อ ขนาด 250 กรัม 
จำนวน      4  กระป๋อง
- งานดันลดถนนคอนกรีต


จำนวน      3  จุด
- ป้ายประชาสัมพันธ์โครงการแบบชั่วคราว
จำนวน      1  ป้าย
เนื่องจากโครงการที่ตั้งไว้ “ป้ายประชาสัมพันธ์โครงการผิดประเภท” จึงขอเปลี่ยนแปลงป้ายประชาสัมพันธ์โครงการใหม่ ดังนี้
- เดิม ป้ายประชาสัมพันธ์โครงการแบบชั่วคราว จำนวน   1  ป้าย
- แก้เป็น ป้ายประชาสัมพันธ์โครงการ
จำนวน      1  ป้าย


	นายสานนท์  หีดเสน
    (ประธานสภาฯ)

	- โครงการบุกเบิกถนนสายชัยยัณห์อุทิศ  ดูรายละเอียดในเอกสารบันทึกข้อความของกองช่าง  ลงวันที่  13  มีนาคม  2560
ซึ่งมีรายละเอียดดังนี้
เรื่องเดิม
ข้อบัญญัติงบประมาณรายจ่ายประจำปีงบประมาณ  พ.ศ. 2560  แผนงานเคหะและชุมชน งานไฟฟ้าถนน งบลงทุน  ค่าที่ดินและสิ่งก่อสร้าง ค่าก่อสร้างสิ่งสาธารณูปโภค  หน้าที่ 8/10 รายการที่ 13  โครงการบุกเบิกถนนสายชัยยัณห์อุทิศ หมู่ที่ 7 ตำบลกะหรอ อำเภอนบพิตำ จังหวัดนครศรีธรรมราช  โดยทำการบุกเบิกเป็นระยะทาง 350 เมตร กว้างเฉลี่ย 3.00 เมตร หนาเฉลี่ย 0.07 เมตร พร้อมทำการปรับเกลี่ยพื้นที่ขุดตอ ถางป่า พื้นที่ไม่น้อยกว่า 1,400 ตร.ม. และขุดดินตัดตกแต่งคันทางโดยปริมาณดินเดิมเฉลี่ย 87.50 ลบ.ม. ใช้วัสดุคัดเลือก (ดินลูกรัง) ไม่น้อยกว่า 45.00 ลบ.ม. ใช้ทรายหน้าตะแกรง จำนวนไม่น้อยกว่า  73.50 ลบ.ม. ทำเป็นผิวจราจรกว้างเฉลี่ย 3.00 เมตร พร้อมเกรดเกลี่ย บดอัดเรียบ และล้มกองวัสดุตลอดระยะพื้นที่ไม่น้อยกว่า 1,400  ตร.ม. และติดตั้งป้ายประชาสัมพันธ์โครงการแบบชั่วคราว จำนวน 1 ป้าย (ปรากฏในแผนพัฒนาปี 2560 หน้า 105)

2. ข้อเท็จจริง
ข้อบัญญัติงบประมาณรายจ่ายประจำปีงบประมาณ  พ.ศ. 2560  แผนงานเคหะและชุมชนงานไฟฟ้าถนน งบลงทุน  ค่าที่ดินและสิ่งก่อสร้าง ค่าก่อสร้างสิ่งสาธารณูปโภค  หน้าที่ 8/10 รายการที่ 13  โครงการบุกเบิกถนนสายชัยยัณห์อุทิศ หมู่ที่ 7 ตำบลกะหรอ อำเภอนบพิตำ จังหวัดนครศรีธรรมราช  โดยทำการบุกเบิกเป็นระยะทาง 350 เมตร กว้างเฉลี่ย 3.00 เมตร หนาเฉลี่ย 0.07 เมตร พร้อมทำการปรับเกลี่ยพื้นที่ขุดตอ ถางป่า พื้นที่ไม่น้อยกว่า 1,400 ตร.ม. และขุดดินตัดตกแต่งคันทางโดยปริมาณดินเดิมเฉลี่ย 87.50 ลบ.ม. ใช้วัสดุคัดเลือก (ดินลูกรัง) ไม่น้อยกว่า 45.00 ลบ.ม. ใช้ทรายหน้าตะแกรง จำนวนไม่น้อยกว่า  73.50 ลบ.ม. ทำเป็นผิวจราจรกว้างเฉลี่ย 3.00 เมตร พร้อมเกรดเกลี่ย บดอัดเรียบ และล้มกองวัสดุตลอดระยะพื้นที่ไม่น้อยกว่า 1,400  ตร.ม. และติดตั้งป้ายประชาสัมพันธ์โครงการแบบชั่วคราว จำนวน 1 ป้าย งบประมาณรายจ่ายดังกล่าวผิดพลาด เนื่องจากคำนวณจำนวนพื้นที่ผิดพลาด ดังนั้นจึงขอแก้ไขเปลี่ยนแปลง ดังนี้
เดิม
พื้นที่ไม่น้อยกว่า
1,400  ตร.ม.
แก้เป็น “พื้นที่ไม่น้อยกว่า
1,050  ตร.ม.” 
ฉะนั้น เพื่อให้การดำเนินการตามวิธีการงบประมาณเป็นไปด้วยความเรียบร้อย ถูกต้องตามระเบียบฯ ที่เกี่ยวข้อง จำเป็นต้องแก้ไขคำชี้แจงงบประมาณรายจ่าย ดังกล่าวข้างต้นต่อไป 


	นายสานนท์  หีดเสน
    (ประธานสภาฯ)

	-  โครงการบุกเบิกถนนสายปลักหีบ – ในโคร๊ะ  ดูรายละเอียดในเอกสารบันทึกข้อความของกองช่าง  ลงวันที่  5  พฤษภาคม  2560
ซึ่งมีรายละเอียดดังนี้
เรื่องเดิม
ตามข้อบัญญัติงบประมาณรายจ่ายประจำปีงบประมาณ  พ.ศ. 
2560 แผนงานเคหะและชุมชน   งานไฟฟ้าถนน งบลงทุน  ค่าที่ดินและสิ่งก่อสร้าง ค่าก่อสร้างสิ่งสาธารณูปโภค หน้าที่ 9/10 รายการที่ 16 
- โครงการบุกเบิกถนนสายปลักหีบ - ในโคร๊ะ  หมู่ที่ 1  ตำบลกะหรอ   อำเภอนบพิตำ จังหวัดนครศรีธรรมราช โดยทำการบุกเบิกเป็นระยะทาง 260 เมตร กว้างเฉลี่ย 4.00 เมตร หนาเฉลี่ย 0.05 เมตร พร้อมทำการปรับเกลี่ยพื้นที่ ขุดตอถางป่า พื้นที่ไม่น้อยกว่า 1,040 ตร.ม. และขุดดินตัดตกแต่งคันทางโดยปริมาณดินเดิมเฉลี่ย 65 ลบ.ม. ใช้วัสดุคัดเลือก (ดินลูกรัง) ไม่น้อยกว่า 156 ลบ.ม. ใช้ทรายหน้าตะแกรง จำนวนไม่น้อยกว่า  52 ลบ.ม. ทำเป็นผิวจราจรกว้างเฉลี่ย 4.00 เมตร พร้อมเกรดเกลี่ย บดอัดเรียบ และล้มกองวัสดุตลอดระยะทางพื้นที่ไม่น้อยกว่า 1,040 ตร.ม. พร้อมฝังท่อ คสล.ขนาดเส้น ผ่าศูนย์กลาง 0.40x1.00 เมตร (มอก.ชั้น 3) จำนวน 1 จุดๆละ 6 ท่อน ยาแนวทุกรอยต่อ ,ท่อ คสล.ขนาดเส้นผ่าศูนย์กลาง 0.60 x1.00 เมตร  (มอก.ชั้น 3) จำนวน 2 จุดๆ ละ 6 ท่อน ยาแนวทุกรอยต่อ ,ท่อ คสล.ขนาดเส้นผ่าศูนย์กลาง 1.00 x1.00 เมตร (มอก.ชั้น 3) จำนวน 1 จุดๆ ละ 6 ท่อน ยาแนวทุกรอยต่อ ทำการวางท่อสี่เหลี่ยมขนาด  1.20x 1.20x1.00  เมตร จำนวน 1 จุดๆละ 7 ท่อน พร้อมงานลีนคอนกรีต ขนาดกว้าง 1.50 เมตร ยาว 7.50 เมตรจำนวน 11.25 ตร.ม. และติดตั้งป้ายประชาสัมพันธ์โครงการแบบชั่วคราว จำนวน 1 ป้าย  (ปรากฏในแผนพัฒนาปี 2560 หน้า 102 ) ตั้งไว้  159,200.-บาท 
2. ข้อเท็จจริง
ตามข้อบัญญัติงบประมาณรายจ่ายประจำปีงบประมาณ  พ.ศ. 
2560  แผนงานเคหะและชุมชน   งานไฟฟ้าถนน งบลงทุน  ค่าที่ดินและสิ่งก่อสร้าง ค่าก่อสร้างสิ่งสาธารณูปโภค หน้าที่ 9/10 รายการที่ 16 
- โครงการบุกเบิกถนนสายปลักหีบ - ในโคร๊ะ  หมู่ที่  1  ตำบลกะหรอ  อำเภอนบพิตำ จังหวัดนครศรีธรรมราช โดยทำการบุกเบิกเป็นระยะทาง 260 เมตร กว้างเฉลี่ย 4.00 เมตร หนาเฉลี่ย 0.05 เมตร พร้อมทำการปรับเกลี่ยพื้นที่ ขุดตอถางป่า พื้นที่ไม่น้อยกว่า 1,040 ตร.ม. และขุดดินตัดตกแต่งคันทางโดยปริมาณดินเดิมเฉลี่ย 65 ลบ.ม. ใช้วัสดุคัดเลือก (ดินลูกรัง) ไม่น้อยกว่า 156 ลบ.ม. ใช้ทรายหน้าตะแกรง จำนวนไม่น้อยกว่า  52 ลบ.ม.  ทำเป็นผิวจราจรกว้างเฉลี่ย  4.00 เมตร  พร้อมเกรดเกลี่ย  บดอัดเรียบ  และล้มกองวัสดุตลอดระยะทางพื้นที่ไม่น้อยกว่า 1,040 ตร.ม. พร้อมฝังท่อ คสล.ขนาดเส้น ผ่าศูนย์กลาง 0.40x1.00 เมตร (มอก.ชั้น 3) จำนวน 1 จุดๆละ 6 ท่อน ยาแนวทุกรอยต่อ ,ท่อ คสล.ขนาดเส้นผ่าศูนย์กลาง 0.60 x1.00 เมตร  (มอก.ชั้น 3) จำนวน 2 จุดๆ ละ 6 ท่อน ยาแนวทุกรอยต่อ ,ท่อ คสล.ขนาดเส้นผ่าศูนย์กลาง 1.00 x1.00 เมตร (มอก.ชั้น 3) จำนวน 1 จุดๆ ละ 6 ท่อน ยาแนวทุกรอยต่อ ทำการวางท่อสี่เหลี่ยมขนาด  1.20x 1.20x1.00  เมตร จำนวน 1 จุดๆละ 7 ท่อน พร้อมงานลีนคอนกรีต ขนาดกว้าง 1.50 เมตร ยาว 7.50 เมตรจำนวน 11.25 ตร.ม. และติดตั้งป้ายประชาสัมพันธ์โครงการแบบชั่วคราว จำนวน 1 ป้าย (ปรากฏในแผนพัฒนาปี 2560 หน้า 102 ) ตั้งไว้  159,200.-บาท 
- เดิม ติดตั้งป้ายประชาสัมพันธ์โครงการแบบชั่วคราว
- แก้เป็น ติดตั้งป้ายประชาสัมพันธ์โครงการ


	นายสานนท์  หีดเสน
    (ประธานสภาฯ)

	ครับไม่ทราบว่าสมาชิกท่านใดมีข้อสงสัย  จะสอบถามรายละเอียดเพิ่มเติมสามารถสอบถามได้นะครับ  เชิญครับ      ครับถ้าไม่มีผมจะขอมตินะครับสมาชิกท่านใดเห็นควรพิจารณาอนุมัติแก้ไขคำชี้แจงงบประมาณรายจ่ายคนประจำปีงบประมาณ พ.ศ. 2560 ตามรายละเอียดข้างต้นทั้ง 3 โครงการ โปรดยกมือด้วยครับ


	มติที่ประชุม
	อนุมัติ

16
เสียง

ไม่อนุมัติ

    -
เสียง
งดออกเสียง
 1        คน


	ระเบียบวาระที่   4     
นายสานนท์  หีดเสน
    (ประธานสภาฯ)
   
	เรื่องอื่นๆ
-  รายงานการติดตามและประเมินผลแผนพัฒนา  ประจำปี
งบประมาณ พ.ศ. 2560 รอบเดือนเมษายน  พ.ศ. 2560

(ระหว่างเดือนตุลาคม พ.ศ. 2559 ถึง มีนาคม พ.ศ. 2560

รายละเอียดขอเชิญผู้บริหารครับ



	นายมนัสพงค์   สุทธิเดช       
( นายก อบต.กะหรอ)
	สำหรับรายงานผลการติดตามและประเมินผลแผนพัฒนาประจำปี
งบประมาณ พ.ศ. 2560 นั้นสมาชิกทุกท่านคงได้รับเอกสารแล้วนะครับ 
ขอให้สมาชิกดูเอกสารที่ได้รับนะครับ เกี่ยวกับยุทธศาสตร์การพัฒนา ที่
อบต.กะหรอได้กำหนดยุทธศาสตร์การพัฒนาและแนวทางการพัฒนาไว้
8  ยุทธศาสตร์    ตามเอกสารที่อยู่ในมือทุกท่านแล้วนะครับ  สมาชิก
ท่านใดสงสัย  หรือมีข้อซักถาม  เชิญครับ
จากบันทึกข้อความ เรื่องรายงานการติดตามและประเมินผล
แผนพัฒนาของ  อบต.กะหรอ ประจำปี งบประมาณ พ.ศ. 2560  บัดนี้ 
คณะกรรมการการติดตามและประเมินผลแผนพัฒนา อบต.กะหรอ ได้
ดำเนินการเป็นที่เรียบร้อยแล้ว  พร้อมทั้งจัดทำรายงานการติดตามและ
ประเมินผลแผนพัฒนาสามปี  พ.ศ. 2560-2562  เสนอต่อสภา อบต.
กะหรอตามรายละเอียดที่ปรากฏ ตามเอกสาร สำหรับปัญหา/
ข้อเสนอแนะของคณะกรรมการติดตามและประเมินผลแผนพัฒนา 
อบต.กะหรอ   มีดังนี้
ปัญหา   
ยุทธศาสตร์ด้านโครงสร้างพื้นฐาน
- เส้นทางในหมู่บ้าน  บางหมู่บ้านมืด ไม่ปลอดภัยในการเดินทางควรติดตั้งไฟฟ้าสาธารณะส่องทางเพิ่มให้มากขึ้น และไฟฟ้าสาธารณะบางจุดที่มีอยู่ตอนนี้ติดบ้างไม่ติดบ้าง
-  ถนนในพื้นที่บางหมู่บ้านยังเป็นหลุมเป็นบ่อ
ยุทธศาสตร์ด้านชุมชนและชุมชน
ด้านส่งเสริมการกีฬา
- โปรแกรมจัดการแข่งขันกีฬาต้องมีการปรับปรุง 
-  ผู้ที่เข้าร่วมงานแข่งขันกีฬาบางประเภทมีน้อย
-  การจัดสถานที่สำหรับนักกีฬาตัวสำรอง  ควรมีเก้าอี้ที่นั่งพักไว้ให้นักกีฬาสำรองขอบสนามด้วย
-  ควรเพิ่มเงินอุดหนุนให้แก่คณะกรรมการหมู่บ้านด้านการกีฬาให้มากกว่านี้
-  รูปแบบและกิจกรรมการแข่งขันกีฬาน่าจะจัดรูปแบบและกิจกรรมให้ดีกว่านี้  
ด้านการรักษาความสงบเรียบร้อยของชุมชม
-  ควรเพิ่มจุดในการติดตั้งกล้องวงจรปิดตามสี่แยก  ทางโค้ง  จุดเสี่ยง  เพื่อความปลอดภัย
ยุทธศาสตร์ด้านแหล่งน้ำ
- คุณภาพน้ำไม่สะอาดเท่าที่ควร
-  น้ำที่ใช้ในการอุปโภค – บริโภค ไม่เพียงพอ  บางวันใช้ไม่เพียงพอ  โดยเฉพาะวันหยุดราชการ
-  การขุดลอกเหมืองน้ำเป็นการกั้นทางน้ำ  ทำให้น้ำไหลกลับสู่ลำคลอง ส่งผลให้ประชาชนที่อยู่ด้านล่างไม่มีน้ำใช้อย่างเพียงพอ
ข้อเสนอแนะ
-  ในการดำเนินโครงการ  ทาง อบต.กะหรอ ขอให้คณะกรรมการติดตามชุดนี้  ได้ลงไปประเมินด้วย  ว่าแต่ละโครงการเหมาะสมกับงบประมาณที่ดำเนินการหรือไม่
-  การดำเนินการสำรวจความพึงพอใจแต่ละโครงการ  ผู้รับผิดชอบโครงการควรจะให้ผู้ที่กรอกแบบสอบถามใช้ปากกา ไม่ควรใช้ดินสอ  ในการกรอกแบบสอบถาม
-  ในปีงบประมาณต่อไปทางโรงเรียนคงคาประชารักษ์  ขอเพิ่มโครงการ อบรมนักเรียนในการฝึกอบรมเกี่ยวกับการขับขี่ปลอดภัย
สำหรับรายงานการติดตามและประเมินผลแผนพัฒนาประจำปีงบประมาณ    2560  ผมขอให้ทุกท่านทำความเข้าใจในเอกสาร  
สงสัย  หรือต้องการซักถาม  เชิญได้ครับ  ถ้าไม่มีข้อซักถาม หรือข้อสงสัย  ผมขอขอบคุณมากครับ
  

	นายสานนท์  หีดเสน
    (ประธานสภาฯ)

	ครับ   ขอบคุณท่านนายก  มากนะครับสำหรับรายงานผลการติดตามและประเมินผลแผนพัฒนาในรอบปีงบประมาณ2560 ขอให้สมาชิกทุกท่านดูหน้าที่ 18  สวนที่  2  สรุปผลการดำเนินงานตามแผนงาน/โครงการ  ประจำปี  งบประมาณ 2560

แบบที่  1  การกำกับการจัดทำแผนยุทธศาสตร์ ของอบต.กะหรอ   ดู
จากเอกสาร  ซึ่งมีการดำเนินงานทุกประเด็น 
แบบที่ 2  แบบติดตามการดำเนินงานของ  อบต.กะหรอ    ขอให้ทุก
ท่านดูจากเอกสาร ทั้งในส่วนข้อมูลทั่วไป   และในส่วนผลการ
ดำเนินงานตามแผนพัฒนาสามปีนะครับ  สามารถสอบถามรายละเอียด
เพิ่มเติมได้นะครับ  สำหรับเรื่องอื่น ๆ ไม่ทราบว่าสมาชิกท่านใด  มี
อะไร จะพูดคุย  ซักถาม   เชิญครับ  หรือสมาชิกทุกท่านสามารถดูจาก
เอกสารได้นะครับ



	นายเสรี   บุญยเกียรติ  
(สอบต.หมู่ที่  1)
	เรียนท่านประธานสภาที่เคารพ  ท่านนายก  คณะผู้บริหาร สมาชิกผู้ทรงเกียรติ  ท่านกำนัน   ท่านประชาคม และผู้เข้าร่วมประชุมทุกท่าน  กระผมนายเสรี   บุญยเกียรติ  สมาชิกหมู่ที่  1  กระผมขอฝากท่านประธานไปยังผู้บริหาร เรื่อง  
- การซ่อมพื้นผิวถนนลาดยาง  สายทุ่งใน – ในโคร๊ะ
- การซ่อมพื้นผิวถนนคอนกรีต ค.ส.ล สายบินหลา-สองตอน ซึ่งมีการชำรุดมาก  อาจเกิดอุบัติเหตุได้นะครับและขอฝากเรื่อง
- การขอใช้  รถ JCB   ในพื้นที่  รอนานมากแล้วนะครับแต่ยังไม่ได้รับบริการครับ
- เรื่องการถมหลุมบ่อในหมู่บ้าน  ถนนเกือบทุกสายยังไม่ได้ดำเนินการ  ชาวบ้านเดือดร้อน  ขอให้รีบลงมือทำด้วยขอบคุณครับ  
- ขอแอสฟัสท์ ชนิดถุง  (ยางมะตอยถุง)  เพื่อซ่อมถนนสายทุ่งใน- นาป่า-นาบน  (ทุ่งใน-ในโคร๊ะ)


	นายเกษม  สุวรรณพะโยม
(สอบต.หมู่ที่  5)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ  ท่านกำนัน  และผู้เข้าร่วมประชุมทุกท่าน กระผม  นายเกษม 
สุวรรณพะโยม  สมาชิกหมู่ที่  5   ผมขอฝากเรื่องการถมหลุมบ่อ  สายหัวทุ่ง – หลังอนามัย  ชาวบ้านเดือดร้อน  ขอให้ท่านนายก  รีบดำเนินการสั่งการด้วยครับ  ขอบคุณครับ


	นายมงคล  ทองคำ
(สอบต.หมู่ที่  7)
	เรียนท่านประธานสภาที่เคารพ   ท่านนายก   คณะผู้บริหาร
สมาชิกผู้ทรงเกียรติ  ท่านกำนัน ประชาคมหมู่บ้าน และผู้เข้าร่วมประชุมทุกท่าน  กระผมนายมงคล  ทองคำ  สมาชิกหมู่ที่  7 
ผมขอฝากท่านประธาน เรื่องถนนคอนกรีต  ที่เป็นหลุม เป็นบ่อเกิดการชำรุดในหมู่บ้าน  ขอฝากดูแลเรื่องนี้ด้วยนะครับ ขอบคุณครับ


	นางสายชล  นิลกรรณ์
(สอบต.หมู่ที่  4)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
ท่านกำนัน  ท่านประชาคม  และผู้เข้าร่วมประชุมทุกท่าน  ดิฉัน
นางสายชล  นิลกรรณ์   ส.อบต.หมู่ที่  4  ขอฝากเรื่อง
-  ปัญหาคือการขุดลอกเหมืองน้ำ ทางตันหน้าบ้านนางพิสมัย  น้ำไม่ไหล    แต่น้ำไหลไปทางอื่นหมด ทำให้ช่วงล่างไม่มีน้ำใช้  

-  น้ำประปา ไม่ค่อยสะอาด
-  ฝากซอยทางด่านเป็นหลุม เป็นบ่อ ช่วยดูแลด้วย
-  การขุดลอกเมืองน้ำ  หลังบ้านนางสมศรี  กระจกแก้ว  ขอฝากด้วยค่ะ
-  การถมหลุมบ่อ  หน้าบ้านป้าแคล้ว  ขอฝากท่านประธานไปยังผู้บริหารด้วยนะค่ะ   ขอบคุณค่ะ


	นายไพศาล  สมจิตร
(สอบต.หมู่ที่  3)
	เรียนท่านประธานสภาที่เคารพ  ท่านนายก  คณะผู้บริหาร สมาชิก
ผู้ทรงเกียรติ ท่านกำนัน ประชาคมหมู่บ้านและผู้เข้าร่วมประชุมทุกท่าน
กระผมนายไพศาล    สมจิตร  ส.อบต.หมู่ที่  3  

-  ก่อนอื่นเรื่องการแข่งขันกีฬากะหรอเกมส์  ปี 2560 นี้กระผมขอขอบคุณผู้ควบคุม  นักกีฬาแต่ละหมู่บ้าน และทุกท่านนะครับที่ให้ความร่วมมือด้วยดีนะครับ

-  กระผมนายไพศาล  สมจิตร  ขอประกาศลาออกจากตำแหน่งประธานกีฬา ตำบลกะหรอครับผม เนื่องจากเสร็จภารกิจแล้ว

-  เรื่องน้ำบาดาล ขอขอบคุณคณะผู้บริหารและทุกท่านที่ช่วยประสานงานไปยังกรมทรัพยากรน้ำบาดาลมาเป่าบอน้ำประปานะครับ  ที่หมู่บ้านผมมีประปา    บาดาลรวมด้วยกัน  11 ลูก  วันนี้ได้รับการบริหารการจัดการเกือบครบทั้ง 11 ลูก  แล้วครับ ต่อไปเรื่องของน้ำประปา ซึ่งประปาส่วนหนึ่งของหมู่ 3 มันมีอยู่  2 สาย ด้วยกัน  สายที่ 1 คือน้ำประปาลูกโรงเรียนบ้านขุนทะเล มาด้านทิศตะวันตก มุ่งสู่วัดทุ่งคาวนาราม ผมไม่ทราบว่าเขาเดินท่อประปาใหม่ หรือเดินท่อเพื่อให้ชาวบ้านดูเล่น    เพื่อความสบายใจเล่นหรือเปล่าครับ
- เรื่องท่อประปา  มีการแตกมาก  แจ้งไปยังช่างประปา  เขาตอบว่า  “ครับ”  ผมไม่ทราบว่า  คับ หรือหลวมกันแน่  นะครับ  ฝากท่านประธานไปยังผู้บริหารด้วยนะครับ
- เรื่องถนนคอนกรีต  ทุกหมู่บ้านมีปัญหา  ผมว่าผลกระทบมาจากน้ำท่วม  ครั้งที่ผ่านมา ครับด้านล่างเป็นดิน เกิดการทรุดตัว  ทำให้เกิดความเสียหาย   ของหมู่ที่   3    มี  2-3  สาย

สายที่  1 สายศาลาการยาง   - ไสสว่าง
สายที่   2  สายป้าคด – เกาะน้ำรอบ  (มาสดิสถ์ 2)
สายที่  3 สาย  ขุนทะเล –ตลาดจันทร์  สายนี้หนักมาก  ทรุดตัว
หนักมากครับ  ตอนนี้กำลังซ่อมแซมอยู่
       



- ท่อระบายน้ำถนนสายนายรื่น   -  นายแน็ค ทรุดตัวรอการ ซ่อมแซม


	นายประจักษ์  ยิ้มปาน
(สอบต.หมู่ที่  9)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
และผู้เข้าร่วมประชุมทุกท่าน   กระผมนายประจักษ์  ยิ้มปาน  ส.อบต.
หมู่ 9 ผมขอฝากเรื่อง   ถนนเนื่องจากฝนตกทำให้เกิดเป็นหลุมเป็นบ่อ  
ช่วยแก้ไขด้วยนะครับ    อีกเรื่องกระผมจะขอใช้รถ  JCB  เพื่อใช้ใน
งานบวชนาคหลานชายครับ  ขอบคุณครับ


	นายมนัสพงค์   สุทธิเดช       
( นายก อบต.กะหรอ)
	ขอขอบคุณสมาชิกทุกท่านนะครับ  สำหรับคำถาม  ต่าง ๆ  ผมขอให้แต่ละส่วนได้ชี้แจงรายละเอียดนะครับ
สำหรับการใช้รถ JCB  ขอตกลงกันตามนี้นะครับ คือ
สัปดาห์ที่  1          เป็นของหมู่ที่   1   และหมู่ที่  7

สัปดาห์ที่  2
     เป็นของหมู่ที่  2   หมู่   6  และหมู่   8

สัปดาห์ที่ 3
     เป็นของหมู่   3     และหมู่ที่  9

สัปดาห์ที่ 4         เป็นของหมู่   4     และหมู่ที่  5

โดยทุกหมู่บ้านจะต้องเขียนคำร้องให้เรียบร้อย   โดยเริ่มจากสัปดาห์นี้เลยนะครับ  ของหมู่ที่  3   และหมู่  9     ยกเว้นงานสีดำ   เป็นงานเร่งด่วนนะครับ   ขอบคุณครับ



	นายนเรศ  ทองอ่อน
( นายช่างโยธา )
	เรียนท่านประธานสภาที่เคารพ  สมาชิกและผู้เข้าร่วมประชุมนะครับ
สำหรับการถมหลุมบ่อ ของแต่ละหมู่บ้านนะครับ  บางหมู่บ้านก็ได้ถมไป
บ้างแล้ว บางหมู่บ้านก็จะทยอยดำเนินการให้เสร็จภายในสิ้นเดือนนี้นะครับ รวมทั้งงบอำเภอด้วยนะครับ  


	นายวัชรินทร์  อินทอง
(เจ้าพนักงานการประปา)
	เรียนท่านประธานสภาที่เคารพ  คณะผู้บริหารและสมาชิกทุกท่านสำหรับเรื่องประปา  ของหมู่ที่   3     ผมขอเข้าไปดูก่อนนะครับและจะดำเนินการต่อไปครับ



	นายชรินทร  เที่ยวแสวง
นายช่างไฟฟ้า
	เรียนท่านประธานสภาที่เคารพ   สมาชิก   ท่านนายก  สำหรับเรื่องของ
ไฟส่องทาง  ไฟสาธารณะ   กำลังดำเนินการของแต่ละหมู่บ้านอยู่นะครับ


	นายสานนท์  หีดเสน
    (ประธานสภาฯ)

	ไม่ทราบว่าสมาชิกท่านใด  มีอะไรซักถามอีกบ้างครับ  ถ้าไม่มีวันนี้                  ขอขอบคุณทุกท่านนะครับ  คณะผู้บริหาร  ท่านกำนัน  ท่านประชาคม  และผู้เข้าร่วมประชุมทุกท่านครับ   วันนี้ผมขอปิดประชุมครับ  ขอบคุณครับ




ปิดการประชุม
เวลา  16.10  น.

               (นางสุชาดา  ทองคงแก้ว)


    (นายสานนท์  หีดเสน)
เลขานุการสภาองค์การบริหารส่วนตำบลกะหรอ     ประธานสภาองค์การบริหารส่วนตำบลกะหรอ
                     ผู้จดรายงานการประชุม


  ผู้รับรองรายงานการประชุม

     (นายเสรี   บุญยเกียรติ)             (นายสมพงค์  สามารถ ) 
  (นางวรรณพร  ทองมี)      

  ประธานคณะกรรมการตรวจ
       คณะกรรมการตรวจ              คณะกรรมการตรวจ
      รายงานการประชุม

        รายงานการประชุม
              รายงานการประชุม

